احمد یوخوسوندا گؤرورکی، گوزهل بیر یاز گونودور. کندیرینی و بالتاسینی گؤتوروب مئشهیه یوللانیر. یول اوزاندیقجا اوزانیر. لالهلی دوزلردن کئچیر. جه- جه ووران قوشلار احمدین باشینا، چینینه قونوب، شن- شن اوخویورلار. لالهلیک قورتاریر. احمد آغ چیچکلر دنیزینه دوشور. بوردا اونو زر ناخیشلی کپنکلر سالاملاییر. زومرود یاماجلی تپهنی آشان کیمی، گؤزلری اؤنونده باشقا عالم جانلانیر. شاه قیزی قیرخ گوزهل قیزلا سئیره چیخیب. او ظریفلیییایله بوتون قیزلاردان سئچیلیر. قیزلار دومآغ، شاه قیزی ایسه آل-الوان گئییمدهدیر. قیزلارین آیاقلاری یئره ده یمیر، قو قوشلاری کیمین آستاجا قاناد چالیر،هاوادا سوزور و شاه قیزینی ظریف اللری اوستونده آپاریرلار. احمد حئیرانلیقدا بو منظرهنی سئیر ائدیر؛ اؤزونو دونیانین ان بختهور اینسانی سانیردی. بیرده گؤردوکی قیزلارین دستهسی اونا چاتماقدادیر. بیر گؤز قیرپیمیندا قارشیداکی ایری پالیت آغاجینا چیخدی. قیزلار لاپ یاخینلاشدیلار. احمد یارپاقلار آراسیندا گیزلندی. قیزلار پالیت آغاجینین آلتینا چاتاندا، شاهقیزی اینجه سسله دئدی:
– یورولدوم! دینجلمک ایستهییرم!
قیزلار اونو اللری اوستوندن یئره ائندیردیلر. یئل پازهلری ایله اونو یئللهدیلر. شاه قیزی یاواشدان الینی الینه ووردو. سن دئمه، بو رقصه ایشاره ایمیش. قیرخ قیزین رقصی باشلاندی. قیزلارین آیاقلاری سانکی یئره توخونموردو. رقص بیتن کیمی، گؤی گورولدادی؛ ایلدیریم چاخدی؛ لئیسان باشلاندی. قیزلار بیر گؤز قیرپیمیندا یوخ اولدولار. احمد اؤزونو یاغیشدان قوروماق اوچون بیر قدهر آشاغی ائنیب، قوجا پالیدین آلتینا گیردی.
دور باشینا دؤنوم! گون،گون اورتا اولدو. اودونون واختی کئچیر. ایستییه دوشهجکسن- دئیه، ننهسی اونو یوخودان اویاتدی.احمد گؤزلرینی اوغوشدوروب، آیاغا قالخدی. ال- اوزونو یودو. شور چورهک باغلاماسینی و بالتاسینی گؤتوروب، یولا دوزلدی. بو خوش یوخوسونو ایسه اوزون زامان اونودا بیلمهدی. علی صمدلی
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab